Babelscape/SREDFM huggingface dataset:
Ευμετάζωα

Τα Ευμετάζωα (Eumetazoa, ελληνικά: "εὖ" + "μετά" + "ζῷον") είναι κλάδος που αποτελείται από όλες τις μείζονες ομάδες ζώων εκτός από τους σπόγγους, τα πλακόζωα και μερικά ακόμα αφανή ή εξαφανισμένα ζώα όπως το "Dickinsonia". Τα χαρακτηριστικά των ευμετάζωων περιλαμβάνουν πραγματικούς ιστούς οργανωμένους σε βλαστικές στιβάδες, και έμβρυο το οποίο διέρχεται από στάδιο γαστρίδιου. Ο κλάδος συνήθως ορίζεται ώστε να περιλαμβάνει τουλάχιστον τα Κτενοφόρα, τα Κνιδόζωα και τα Αμφίπλευρα. Για το αν περιλαμβάνονται τα μεσόζωα και τα πλακόζωα υπάρχουν διαφωνίες.

Κάποιοι φυλογενετιστές έχουν υποθέσει ότι οι σπόγγοι και τα ευμετάζωα εξελίχθηκαν ξεχωριστά από μονοκύτταρους οργανισμούς, πράγμα που σημαίνει ότι το ζωικό βασίλειο δεν σχηματίζει κλάδο (μία ολοκληρωμένη ομαδοποίηση οργανισμών που κατάγονται από ένα κοινό πρόγονο). Ωστόσο γενετικές μελέτες και κάποια μορφολογικά χαρακτηριστικά, όπως η κοινή παρουσία χοανοκυττάρων υποστηρίζουν την κοινή καταγωγή.

Τα ευμετάζωα είναι μείζων ομάδα ζώων στην ταξινόμηση των Πέντε Βασιλείων των "Lynn Margulis" και "K. V. Schwartz", η οποία αποτελείται από τα Ακτινωτά και τα Αμφίπλευρα — όλα τα ζώα εκτός από τους σπόγγους, τα πλακόζωα και τα μεσόζωα. Όταν μεταχειρίζονται ως επίσημο τάξο τυπικά χαρακτηρίζονται υποβασίλειο. Το όνομα Μετάζωα έχει επίσης χρησιμοποιηθεί για την αναφορά στην ομάδα, όμως πιο συχνά χρησιμοποιείται για τον χαρακτηρισμό των ζώων στην ολότητά τους. Πολλά πλάνα ταξινόμησης δεν περιλαμβάνουν το υποβασίλειο των Ευμετάζωων.
Αλίκη Ζωγράφου

Η Αλίκη Ζωγράφου (Βόλος 1916-1992) ήταν Ελληνίδα ηθοποιός.
Διεύθυνση Ειδικής Ασφαλείας του Κράτους

Η Διεύθυνση Ειδικής Ασφαλείας του Κράτους (γνωστή και ως Ειδική Ασφάλεια ή απλά «Η Ειδική») ήταν ένα ειδικό τμήμα της Ελληνικής Χωροφυλακής που δημιουργήθηκε το 1929 για τη δίωξη των κομμουνιστικών οργανώσεων και τη σύλληψη των κομμουνιστών σε ολόκληρη την Ελλάδα. Στη διάρκεια της κατοχής συνεργάστηκε άμεσα με τις κατοχικές δυνάμεις και συμμετείχε σε μπλόκα που έγιναν σε διάφορες περιοχές της Αθήνας με εκατοντάδες θύματα καθώς και σε συλλήψεις, βασανιστήρια και εκτελέσεις μελών αντιστασιακών οργανώσεων. Επισήμως διαλύθηκε στις 28 Σεπτεμβρίου του 1944.
Περλ Μπακ

right|thumb|Η υπογραφή της Περλ Μπακ

Η Περλ Σ. Μπακ ("Pearl Sydenstricker Buck", 26 Ιουνίου 1892 – 6 Μαρτίου 1973), (γνωστή και με το κινεζικό της όνομα 賽珍珠 ,(Σάι-Ζεν-ζου)), ήταν Αμερικανίδα συγγραφέας που έζησε ένα μεγάλο μέρος της ζωής της στην Κίνα. Το μυθιστόρημά της The Good Earth ήταν το βιβλίο μυθοπλασίας με τις μεγαλύτερες πωλήσεις στις ΗΠΑ το 1931 και το 1932, και κέρδισε το Βραβείο Πούλιτζερ για μυθιστόρημα το 1932. Το 1938 η Μπακ τιμήθηκε με το Βραβείο Νόμπελ Λογοτεχνίας "«για τις πλούσιες και αληθώς επικές περιγραφές τής ζωής των χωρικών στην Κίνα, καθώς και για τα βιογραφικά της αριστουργήματα.»".
Φελίπε Τρομπ

Ο Φελίπε Τρομπ ("Felipe B. Tromp", 15 Οκτωβρίου 1917 – 12 Αυγούστου 1995) ήταν ο πρώτος κυβερνήτης της Αρούμπα έπειτα από την απόκτηση αυτοδιοίκησης για την Αρούμπα εντός του Βασιλείου των Κάτω Χωρών. Τιμήθηκε με το Μεγαλόσταυρο του Τάγματος της Οράγγης-Νασάου στις 12 Μαρτίου του 1992.
Ακνταγμαντενί

thumb|Η πόλη όπως φαίνεται από τα βουνά στα ανατολικά
thumb|Δρόμος της αγοράς (2011)
Η πόλη Ακνταγμαντενί (Akdağmadeni) ή, παλαιότερα, Ακ Νταγ Ματέν (και "Ακ Δαγ Μαδέν"), είναι πρωτεύουσα της ομώνυμης περιοχής της επαρχίας Γιοζγκάτ της Τουρκίας, του διαμερίσματος της Κεντρικής Ανατολίας. Aπέχει από την Άγκυρα 300χλμ, βρίσκεται 100χλμ δυτικά της Σεβάστειας και 200χλμ νοτιονατολικά της Σαμψούντας. Είναι κτισμένη αμφιθεατρικά στους πρόποδες του όρους Ακ Νταγ και κατά μήκος ενός παραποτάμου του Γιεσίλιρμάκ.

Στην πόλη, πριν το 1922, κατοικούσε σημαντικός αριθμός Ελλήνων, προερχόμενος από περιοχές του Πόντου, κυρίως της Κιμισχανέ (Αργυρούπολη) και των περιχώρων της.

Σύμφωνα με την απογραφή του 2000, ο πληθυσμός της Ακνταγμαντενί είναι 20.312 κάτοικοι..

Το όνομά της προέρχεται από τα ομώνυμα μεταλλεία αργύρου του όρους Ακ Νταγ.
Ρούντολφ Σένκερ

Ο Ρούντολφ Σένκερ (γερμ. "Rudolf Schenker", γενν. 1948) είναι Γερμανός μουσικός, κιθαρίστας, τραγουδοποιός και ιδρυτικό μέλος των Scorpions.
Χαβιέρ Μαστσεράνο

Ο Χαβιέρ Μαστσεράνο (ισπανικά: "Javier Alejandro Mascherano", ισπανική : [mastʃeˈɾano], 8 Ιουνίου 1984) είναι πρώην Αργεντίνος ποδοσφαιριστής, ο οποίος αγωνιζόταν ως αμυντικός μέσος ή αμυντικός. Ανακοίνωσε το τέλος της πλούσιας καριέρας του στις 16 Νοεμβρίου 2020. Τελευταία ομάδα που αγωνίστηκε ήταν η Εστουδιάντες ντε λα Πλάτα.

Ο Μαστσεράνο ξεκίνησε την ποδοσφαιρική του καριέρα από την Ρίβερ Πλέιτ με την οποία κατέκτησε και το πρώτο επαγγελματικό τίτλο. Έπειτα συνέχισε στην βραζιλιάνικη Κορίνθιανς κατακτώντας το πρωτάθλημα στην πρώτη του σεζόν. Στην συνέχεια υπέγραψε στην αγγλική Γουέστ Χαμ και δόθεικε δανεικός στην Λίβερπουλ με την οποία έφτασε στον τελικό του Τσάμπιονς Λιγκ το 2007. Πήρε μεταγραφή στην Λίβερπουλ αξίας 18,7 εκατ. λιρών. Μετά από τρία χρόνια στο Λίβερπουλ, υπέγραψε στην Μπαρτσελόνα όπου παρέμεινε μέχρι το 2018 και κατέκτησε 5 Πρωταθλήματα, 2 Τσάμπιονς Λιγκ, 2 Παγκόσμια Κύπελλα Συλλόγων, 5 Κύπελλα Ισπανίας, 3 Σούπερκαπ Ισπανίας και 2 Ευρωπαϊκά Σούπερ Καπ. 

Τα δύο πιο δημοφιλή ψευδώνυμα που χρησιμοποιούνται στην Αργεντινή για τον Μαστσεράνο είναι "Masche" (Μάστσε) και "El Jefecito" (Ο μικρός αρχηγός).
Αλέξανδρος Κουντουριώτης

Ο Αλέξανδρος Κουντουριώτης (1931) είναι Έλληνας διπλωμάτης και πρώην πρέσβης της ελληνικής πρεσβείας στις ΗΠΑ.
Σύνοδος του Τρέντο

Η Σύνοδος του Τρέντο ή του Τριδέντου (λατινικά: "Concilium Tridentinum") ήταν μια Οικουμενική Σύνοδος της Ρωμαιοκαθολικής Εκκλησίας.
Θεωρείται ως μία από τις σημαντικότερες συνόδους της Ρωμαιοκαθολικής Εκκλησίας. Συνήλθε στο Τρέντο, στην Ιταλία, τότε πρωτεύουσα του Πριγκιπάτου-Επισκοπής του Τρέντο της Αγίας Ρωμαϊκής Αυτοκρατορίας, μεταξύ 13 Δεκεμβρίου 1545 και Δεκεμβρίου 1563 σε είκοσι πέντε συνεδριάσεις επί τρεις περιόδους. Κατά το ποντιφικάτο του Πάπα Παύλου Γ΄, οι πατέρες της Συνόδου συναντήθηκαν για τις πρώτες οκτώ συνεδριάσεις στο Τρέντο (1545–47), και από την ένατη μέχρι την ενδέκατη συνεδρίαση στην Μπολόνια (1547). Υπό τον Πάπα Ιούλιο Γ΄, η Σύνοδος συνήλθε στο Τρέντο (1551–52) από την δωδέκατη έως την δέκατη έκτη συνεδρίαση, και υπό τον Πάπα Πίο Δ΄ οι εννέα τελευταίες συνεδριάσεις έλαβαν χώρα στο Τρέντο (1559–63). 

Η Σύνοδος εξέδωσε καταδίκες για αυτές που όρισε ως Προτεσταντικές αιρέσεις την εποχή της Μεταρρύθμισης και όρισε τις διδασκαλίες της Εκκλησίας στα θέματα των Γραφών και της Παράδοσης, του Προπατορικού Αμαρτήματος, των Μυστηρίων, της Θείας Ευχαριστίας, της Θείας Λειτουργίας και τον εορτασμό των αγίων. Εξέδωσε πολυάριθμα διατάγματα μεταρρύθμισης.
Τάκης Παπατσώνης

Ο Τάκης Παπατσώνης ή Παπατσώνης Τ.Κ. (1895 - 26 Ιουλίου 1976) ήταν Έλληνας ποιητής και ακαδημαϊκός.
Γεώργιος Α. Κουντουριώτης

"Για τον συνονόματο πάππο του δείτε Γεώργιος Κουντουριώτης ο πρεσβύτερος."
Ο Γεώργιος Α. Κουντουριώτης (1851 − Παρίσι, 22 Οκτωβρίου 1908) ήταν Έλληνας αξιωματικός του Πολεμικού Ναυτικού. Υπηρέτησε ως ο πρώτος αρχηγός ΓΕΝ από τις 13 Δεκεμβρίου 1907 ως τις 10 Ιουλίου 1908.
Ντε Χρολς Φέστε

Το Ντε Χρολς Φέστε (De Grolsch Veste) (μτφρ. "Το Φρούριο Grolsch") είναι ένα γήπεδο ποδοσφαίρου στο Ένσχεντε της Ολλανδίας. Είναι η έδρα της Τβέντε, η οποία αγωνίζεται στην Ερεντιβίζιε. Το στάδιο χτίστηκε μεταξύ 1997 και 1998, εγκαινιάστηκε στις 10 Μαΐου 1998 και χωράει 30.206 φιλάθλους.
Θάρα

Ο Θάρα ή "Τάρα" (Εβραϊκά: תֶּרַח / תָּרַח ), είναι πρόσωπο της Παλαιάς Διαθήκης που αναφέρεται τόσο στο βιβλίο της Γένεσης, (κεφ.11:24 κ.ε. - 28), φερόμενος ως ο πατέρας του Αβραάμ και απόγονος του Σημ, όσο και στη Καινή Διαθήκη, στο Ευαγγέλιο κατά Λουκά (κεφ Γ΄:34) στις Πράξεις των Αποστόλων. Στη τιβεριανή γλώσσα το όνομα αυτό σημαίνει αγρίμι ή και αργόσχολος.
Ιωάννης Φωκυλίδης Χολβάρντα

Ο Ιωάννης Φωκυλίδης Χολβάρντα ή Γιοχάνες Φωκυλίδης Χολβάρντα ή απλούστερα Γιόχαν Χολβάρντα ή Γιόχαν Φωκυλίδης (Johannes Phocylides Holwarda, 19 Φεβρουαρίου 1618 - 22 Ιανουαρίου 1651) ήταν Ολλανδός αστρονόμος, ιατρός και φιλόσοφος. Διετέλεσε καθηγητής της φιλοσοφίας στο Πανεπιστήμιο της Franeker, της ολλανδικής Φρισλανδίας την περίοδο 1639 - 1651.

Έγινε ευρύτερα γνωστός από την ανακάλυψη της φωτεινής μεταβλητότητας του αστέρος Omicron του Κήτους, που εξ αυτού και ονομάστηκε ο αστέρας θαυμάσιος (Μίρα). Το 1639 παρατήρησε πρώτος ότι ο σημειούμενος παραπάνω απλανής του καταλόγου των απλανών του Μπάγιερ υφίσταται μεταβολές στις λάμψεις του. Με την παρατήρησή του αυτή τέθηκαν οι βάσεις της παρακολούθησης των μεταβλητών αστέρων.
Παράλληλα στη φιλοσοφία υπήρξε υποστηρικτής του «ατομισμού». Σύμφωνα με τον Φωκυλίδη, οι οργανισμοί αποτελούνται από άτομα και κενό. Μη αποχωριζόμενος τη θρησκεία υποστήριζε ότι τα άτομα στη φύση διακρίνονται σε απλά ή σύνθετα, που είναι στερεά σωμάτια που λαμβάνουν κίνηση απευθείας από τον Θεό.

Ο σεληνιακός κρατήρας Φωκυλίδης έλαβε το όνομά του προς τιμή του.
Μουσείο Περιβάλλοντος Στυμφαλίας

Το Μουσείο Περιβάλλοντος Στυμφαλίας ανήκει στο Δίκτυο Θεματικών Μουσείων του Πολιτιστικού Ιδρύματος Ομίλου Πειραιώς και βρίσκεται στην ορεινή Κορινθία, εκεί όπου, σύμφωνα με τη μυθολογία, ο Ηρακλής αντιμετώπισε και εξολόθρευσε τις Στυμφαλίδες όρνιθες. Το οροπέδιο της Στυμφαλίας περιβάλλεται από τους ορεινούς όγκους της Ζήρειας, του Ολίγυρτου, του Μαυροβουνίου και του Γραβιά, στη νότια πλευρά του νομού Κορινθίας. Η υδάτινη λεκάνη της Στυμφαλίας θεωρείται η μεγαλύτερη στην ορεινή Πελοπόννησο, ενώ αποτελεί και τον νοτιότερο ορεινό υγροβιότοπο των Βαλκανίων. Το κύριο ενδιαφέρον της εντοπίζεται στον πλούσιο οργανικό κόσμο της λίμνης, καθώς και στους υπόγειους και ορατούς δρόμους μέσω των οποίων κυκλοφορεί το νερό. Η οικολογική αξία της περιοχής, με εστίαση στην υδάτινη λεκάνη και τα πλούσια δάση της, επιβεβαιώνεται και από την ένταξή της στο Ευρωπαϊκό Δίκτυο Προστατευόμενων Περιοχών Natura.
Οι Χαρτοπαίκτες

Οι Χαρτοπαίκτες είναι μια σειρά ελαιογραφιών του Γάλλου Μεταϊμπρεσιονιστή καλλιτέχνη Πωλ Σεζάν που δημιουργήθηκαν την τελευταία περίοδο του Σεζάν στις αρχές της δεκαετίας του 1890. Η σειρά αποτελείται από πέντε πίνακες. Οι διάφορες εκδόσεις διαφέρουν στο μέγεθος και στον αριθμό των παιχτών που απεικονίζονται.Ο Σεζάν ολοκλήρωσε επίσης πολυάριθμα σκίτσα και μελέτες ενώ προετοίμαζε τη σειρα. Σύμφωνα με το Vanity Fair το 2011 η βασιλική οικογένεια του Κατάρ αγόρασε μία από τις εκδοχές των Χαρτοπαιχτών από την ιδιωτική συλλογή του Γιώργου Εμπειρίκου έναντι ποσού που εκτιμάται ότι κυμαίνεται μεταξύ $250.000.000 και $300.000.000, και πλέον ο πίνακας αποτελεί το πιο ακριβά αγορασμένο έργο στην ιστορία της τέχνης.
Τόνι Κρόος

Ο Τόνι Κρόος (, γέννηση: 4 Ιανουαρίου 1990"") είναι Γερμανός επαγγελματίας ποδοσφαιριστής που αγωνίζεται στην ισπανική ομάδα, Ρεάλ Μαδρίτης. Είναι επίσης διεθνής με την εθνική ομάδα της Γερμανίας, έχοντας κατακτήσει μάλιστα, το Παγκόσμιο Κύπελλο του 2014. Αγωνίζεται ως κεντρικός χαφ, αλλά επίσης μπορεί να βοηθήσει στις θέσεις του αμυντικού και του επιτελικού μέσου. Στοιχείο που τον ξεχωρίζει από τους υπόλοιπους είναι η ακρίβεια στις πάσες του και η διορατικότητα στο παιχνίδι του. Θεωρείται ένας από τους κορυφαίους μέσους στον κόσμο.

Ήταν μέλος της πρώτης ομάδας της Μπάγερν από την ηλικία των 2 και πήγε με μορφή δανεισμού στην Λεβερκούζεν προτού επιστρέψει πίσω στην Μπάγερν για να κερδίσει το πρωτάθλημα της Μπούντεσλιγκα και το Τσάμπιονς Λίγκ την σεζόν 2012-13. Την περίοδο 2014, αφότου η ομάδα του κέρδισε το παγκόσμιο κύπελλο, μεταγράφηκε στη Ρεάλ Μαδρίτης για 25 εκατομμύρια. Με την Ρεάλ κέρδισε το Τσάμπιονς Λίγκ τις σεζόν 2015-16 και 2016-17 και έγινε ο πρώτος Γερμανός που κέρδισε 3 τίτλους Τσάμπιονς Λίγκ.
μικρογραφία|Ο Τόνι Κρος με τη φανέλα της Ρεάλ Μαδρίτης
Ο Κρόος εκλέχθηκε 3 φορές στο βραβείο FIFPro και άλλες 3 στην καλύτερη ενδεκάδα της ΟΥΕΦΑ. Το 2018 αναδείχθηκε ποδοσφαιριστής της χρονιάς στη Γερμανία. Είναι γνωστός για την ικανότητά του να οργανώνει το παιχνίδι, την ακρίβειά του στις πάσες και την υψηλή του τεχνική κατάρτιση, προσόντα που τον καθιστούν έναν από τους κορυφαίους μέσους σε διεθνές επίπεδο.

Στην Εθνική ομάδα έκανε το ντεμπούτο του το 2010 και έκτοτε μετράει περισσότερες από 80 συμμετοχές. Ήταν μέλος της ομάδας που έφτασε στους ημιτελικούς στο παγκόσμιο κύπελλο του 2010, του Ευρωπαϊκό Πρωτάθλημα Ποδοσφαίρου 2012 και παράλληλα στο νικητήριο Παγκόσμιο Κύπελλο Ποδοσφαίρου 2014 για την ομάδα του.
Εθνικό Κλειστό Γυμναστήριο «Δημήτριος Τόφαλος»

Το Εθνικό Κλειστό Γυμναστήριο «Δημήτριος Τόφαλος» είναι αθλητικό συγκρότημα που φέρει την επωνυμία του γνωστού Πατρινού Ολυμπιονίκη αθλητή της άρσης βαρών Δημήτρη Τόφαλου και βρίσκεται στο Προάστιο Πατρών (Μποζαΐτικα). Αποτελεί μέρος του Π.Ε.Α.Κ. Πάτρας που βρίσκεται στην περιοχή Κουκούλι.

Κατασκευάστηκε το 1995 από την εταιρεία "ΑΤΤΙ-ΚΑΤ Α.Ε." και είναι ένα από τα τρία σχεδόν όμοια κλειστά γήπεδα που κτίστηκαν στη δεκαετία του ’90 στην Ελλάδα (μαζί με αυτό του Περιστερίου στην Αττική και της Νεάπολης Λάρισας).
Γιάνους Κόρτσακ

Ο Γιάνους Κόρτσακ ("Janusz Korczak", 22 Ιουλίου 1878 ή 1879 - 5 Αυγούστου 1942) ήταν Πολωνός παιδίατρος, παιδαγωγός, συγγραφέας, δημοσιογράφος, κοινωνικός ακτιβιστής και αξιωματικός του πολωνικού στρατού. Το πραγματικό του όνομα ήταν Χένρυκ Γκόλντσμιτ (Henryk Goldszmit), επίσης γνωστός και ως ο Γερο-δόκτωρ ή ο Κύριος δόκτωρ. 

Ο Κόρτσακ ήταν καινοτόμος και πρωτοποριακός παιδαγωγός, εκπαιδευτικός και συγγραφέας κειμένων για τη θεωρία και την πρακτική της εκπαίδευσης. Θεωρείται πρόδρομος στην υπεράσπιση και την προώθηση θεμάτων που αφορούν τα δικαιώματα και την πλήρη ισότητα των παιδιών. Ως διευθυντής ορφανοτροφείου δημιούργησε, μεταξύ άλλων, δικαστήριο μεταξύ των παιδιών για την επίλυση δικών τους συναδελφικών υποθέσεων. Eκεί εξέταζαν θέματα που υπέβαλαν τα ίδια. Σε αυτό το δικαστήριο επίσης, τα παιδιά είχαν τη δυνατότητα να προσφεύγουν κατά των εκπαιδευτών τους.

Ο διάσημος Ελβετός ψυχολόγος Ζαν Πιαζέ, ο οποίος επισκέφθηκε το Ορφανοτροφείο (Dom Sierot), το οποίο είχε ιδρυθεί και διευθυνόταν από τον Κόρτσακ, είπε γι’ αυτόν πως είναι «ένας υπέροχος άνθρωπος, ο οποίος είχε το θάρρος να εμπιστεύεται τα παιδιά και τους εφήβους, που είχε υπό την φροντίδα του, φθάνοντας μέχρι και τη μεταβίβαση στα χέρια των ίδιων των παιδιών ζητημάτων πειθαρχίας και ατομικής ανάθεσης των πιο δύσκολων καθηκόντων με πολύ μεγάλη ευθύνη». 

Ο Κόρτσακ πρώτος εξέδωσε παιδαγωγικό περιοδικό, όπως ήταν η «Μικρή Επισκόπηση» (Mały Przegląd), το οποίο περιείχε υλικό που είχε σταλεί για δημοσίευση από παιδιά και προορίζονταν κυρίως για παιδικούς αναγνώστες. Ήταν ένας από τους πρωτοπόρους της έρευνας στον τομέα της παιδικής ανάπτυξης και ψυχολογίας καθώς και της εκπαιδευτικής διαγνωστικής. 

Επίσης ως Πολωνοεβραίος υποστήριζε σε όλη τη ζωή του ότι ανήκει και στα δύο έθνη.
Toyota Mega Cruiser

Το Toyota Mega Cruiser ήταν ένα μεγάλο SUV αυτοκίνητο της ιαπωνικής αυτοκινητοβιομηχανίας Toyota, που παρήχθη μεταξύ του 1995 και του 2002. Υπήρξε το βαρύτερο SUV μοντέλο της Toyota, με το βάρος του να πλησιάζει τους 3 τόνους. Η εξωτερική εμφάνισή του, θύμιζε το αμερικανικό Hummer H1. Όπως και το Hummer, το Mega Cruiser είχε εξελιχθεί για στρατιωτική χρήση και, στα πλαίσια αυτά, χρησιμοποιήθηκε για τη μεταφορά πεζοναυτών, αλλά επίσης και οβιδοβόλων και πυραύλων εδάφους - αέρος.

Το Mega Cruiser ήταν διαθέσιμο αποκλειστικά στην Ιαπωνία και, κατά συνέπεια, παρήχθη μόνο σε δεξιοτίμονη έκδοση. Εκτός από το στρατό, χρησιμοποιήθηκε επίσης και από την αστυνομία και την πυροσβεστική, ενώ ένας περιορισμένος αριθμός αυτοκινήτων διατέθηκε και στο κοινό, για ιδιωτική χρήση.
Ραούλ Αλμπιόλ

Ο Ραούλ Αλμπιόλ ("Raúl Albiol Tortajada"; γεννημένος στις 4 Σεπτεμβρίου 1985 στο Βιλαμαρτσάντ της Βαλένθια) είναι Ισπανός ποδοσφαιριστής που αγωνίζεται για την Βιγιαρεάλ και την Εθνική Ισπανίας. Το κύριο πλεονέκτημα του είναι η ευελιξία του, καθώς μπορεί να παίξει ως αμυντικός, δεξί μπακ ή αμυντικός μέσος.
Σερούχ

Ο Σερούχ (Εβραϊκά: שְׂרוּג , S'rugh) είναι πρόσωπο που αναφέρεται στη Παλαιά Διαθήκη και συγκεκριμένα στο βιβλίο Γένεσης (Γέν. 11:20-23), καθώς και στη Καινή Διαθήκη στο Ευαγγέλιο κατά Λουκά (κεφ:Γ΄:35).

Ήταν γιος του Ραγαύ και της Όρα, σύζυγος της Μίλκα, πατέρας του Ναχώρ και κατ΄ επέκταση προπάππος του Αβραάμ και της Σάρας. Γεννήθηκε και μεγάλωσε στη φημισμένη πόλη Ουρ, νότια της Βαγδάτης, στη Μεσοποταμία, που την κατοικούσαν τότε οι Χαλδαίοι.
Κατά το Μασοριτικό κείμενο που θεωρείται από τους θεολόγους ως πρώτη πηγή της Βίβλου, ο Σερούχ ήταν 30 ετών όταν γεννήθηκε ο γιος του Ναχώρ, από της γέννησης του οποίου φέρεται να έζησε άλλα 200 χρόνια, φθάνοντας έτσι σε ηλικία 230 ετών κατά τον θάνατό του.

Σύμφωνα με εβραϊκές παραδόσεις το αρχικό όνομά του ήταν Σερώχ, αλλά από το όνομα του τόπου γέννησης την Ουρ, έγινε Σερούχ.
Άξιο προσοχής είναι ότι η ηλικία θανάτου εκ γήρατος από τους απογόνους του Νώε μειώνονται δραματικά σε σχέση με τους παλαιότερους πολυ-αιωνόβιους. Αυτό ερμηνεύεται στις αλλαγές που πρέπει να συνέβησαν στον τρόπο μέτρησης του έτους.

Η Ορθόδοξη Εκκλησία ανακήρυξε τον Σερούχ Άγιο, τη μνήμη του οποίου εορτάζει την Κυριακή των Προπατόρων, πριν από τα Χριστούγεννα.
10 Λεπτά Κήρυγμα

Δέκα Λεπτά Κήρυγμα (γνωστό και ως 10 Λεπτά Κήρυγμα) είναι μία ελληνική κωμική τηλεοπτική σειρά, παραγωγής 2000-2003, που δημιουργήθηκε από τη Ντίνα Παντελέων και προβλήθηκε από τον τηλεοπτικό σταθμό Mega Channel από τις 6 Οκτωβρίου του 2000 μέχρι τις 26 Δεκεμβρίου του 2003. Τη σκηνοθεσία της σειράς επιμελείται κατά τη διάρκεια των δύο πρώτων κύκλων ο Κώστας Λυχναράς ενώ τον τρίτο και τέταρτο κύκλο σκηνοθετεί η Σίσσυ Σμυριλίου. Την παραγωγή της σειράς έχει η εταιρεία παραγωγής TV Έψιλον.

Κύριο θέμα της σειράς είναι η ζωή ενός εφήβου μαθητή, του Λεωνίδα Αλιβιζάτου, καθώς και οι σχέσεις του με τους γονείς, τη γιαγιά του και τους φίλους του. Το "Δέκα Λεπτά Κήρυγμα" προβλήθηκε για τέσσερις τηλεοπτικές σεζόν και αποτελείται από 111 επεισόδια. Ο πρώτος κύκλος επεισοδίων της σειράς έκανε πρεμιέρα στις 6 Οκτωβρίου του 2000 και ολοκληρώθηκε στις 29 Ιουνίου του 2001 ύστερα από 34 επεισόδια. Ο δεύτερος κύκλος ξεκίνησε να προβάλλεται στις 5 Οκτωβρίου του 2001 και σταμάτησε στις 21 Ιουνίου του 2002, σε 33 επεισόδια. Η τρίτη σεζόν της σειράς προβλήθηκε από τις 4 Οκτωβρίου του 2002 μέχρι τις 30 Μαΐου του 2003 και αποτελείται από 30 επεισόδια. Τα υψηλά ποσοστά τηλεθέασης της σειράς οδήγησαν τους ιθύνοντες του καναλιού να ανανεώσουν τη σειρά για τέταρτη σεζόν, με μικρότερο ωστόσο αριθμό επεισοδίων. Ο τέταρτος και τελευταίος κύκλος, με 14 επεισόδια, έκανε πρεμιέρα στις 26 Σεπτεμβρίου του 2003 ενώ η σειρά ολοκληρώθηκε οριστικά στις 26 Δεκεμβρίου του 2003. Το ρόλο του έφηβου Λεωνίδα ανέλαβε ο Δημήτρης Κουρούμπαλης, κάνοντας το τηλεοπτικό του ντεμπούτο μέσω της σειράς. Τους υπόλοιπους βασικούς χαρακτήρες της σειράς υποδύονται η Αριέττα Μουτούση, ο Σάκης Μπουλάς, η Κάρμεν Ρουγγέρη, η Ασπασία Τζιτζικάκη, η Γαλήνη Τσεβά, ο Χάρης Βορκάς και η Χριστίνα Σέιχ. Στη σειρά πέρα από τους βασικούς χαρακτήρες υπήρξαν και αρκετές guest εμφανίσεις γνωστών ηθοποιών μεταξύ των οποίων ο Γιάννης Ζουγανέλης, η Ελένη Καστάνη, η Άβα Γαλανοπούλου, ο Ντίνος Αυγουστίδης ενώ στο 16ο επεισόδιο της σειράς, που προβλήθηκε τον Φεβρουάριο του 2001, έλαβαν μέρος τα μέλη του διάσημου Φινλανδικού συγκροτήματος Bomfunk MC.

Μετά την ολοκλήρωσή της, η σειρά προβάλλεται σε επανάληψη σε ετήσια βάση από το ίδιο κανάλι. Στις επαναλήψεις της σειράς δεν περιλαμβάνονται τα επεισόδια 22,23 & 24, με θέμα την πορνεία και τις ναρκωτικές ουσίες, εξαιτίας προστίμου που επιβλήθηκε στο κανάλι κατά την πρώτη προβολή τους τη σεζόν 2000-2001.
Κατασκηνωτικό κέντρο νησιού Μπράουνσι

300px|thumb|Άποψη του κάστρου του νησιού
300px|thumb|Χάρτης του νησιού με το κύριο κατασκηνωτικό κέντρο κάτω αριστερά.
Το Κατασκηνωτικό κέντρο νησιού Μπράουνσι ("αγγλικά: Brownsea Island Scout camp") ήταν ένα κατασκηνωτικό γεγονός στο νησί Μπράουνσι της νότιας Αγγλίας, που οργανώθηκε από τον υποστράτηγο (Lieutenant-general) Λόρδο Ρόμπερτ Μπέηντεν-Πάουελ του Βρετανικού Στρατού, συγγραφέα, ιδρυτή και αρχηγό του προσκοπικού κινήματος, ώστε να εξετάσει την εφαρμογή των ιδεών του που ανέπτυξε στο βιβλίο του "Προσκοπισμός για παιδιά" ("Scouting for boys"). Για αυτό το λόγο, αγόρια από διαφορετικές κοινωνικές καταβολές, συναντήθηκαν από την 1η έως τις 8 Αυγούστου 1907 και συμμετείχαν σε δραστηριότητες που αφορούσαν την κατασκήνωση, την παρατήρηση, τις ξυλοκατασκευές, τους κανόνες συμπεριφοράς, τη διάσωση και τον πατριωτισμό. Αποτελεί την πρώτη προσκοπική κατασκήνωση που έγινε ποτέ στον κόσμο και αποτέλεσε τη βάση πάνω στην οποία οικοδομήθηκε το παγκόσμιο Προσκοπικό Κίνημα.

Έπειτα, από τις αρχές της δεκαετίας του 1930, άρχισε η συστηματική διοργάνωση προσκοπικών κατασκηνώσεων στο νησί του Μπράουνσι. Το 1963, μια οριοθετημένη έκταση 50 εκταρίων (20.000 m2) εγκαινιάστηκε από την αρχηγό του Οδηγικού Κινήματος και σύζυγό του Πάουελ εν χηρεία, Λαίδης Όλαβ Μπέηντεν-Πάουελ, όταν το νησί κηρύχθηκε ως "τοπίο ιδιαίτερου φυσικού κάλλους" και σε έκταση που ανήκει στη φυσιολατρική και πολιτιστική οργάνωση Εθνική Κληρονομιά (National Trust). Το 1973, ένα παγκόσμιο προσκοπικό τζάμπορι διεξήχθη στο νησί με την συμμετοχή 600 προσκόπων από πολλά κράτη του κόσμου.

Κατά την εκατονταετηρίδα του προσκοπισμού το 2007, διεξήχθησαν μεγάλες εκδηλώσεις στο κατασκηνωτικό κέντρο του νησιού Μπράουνσι το 2007, ώστε να εορταστούν τα 100 χρόνια από την πρώτη προσκοπική κατασκήνωση, που αποτέλεσε το εφαλτήριο για την επέκταση του προσκοπισμού στις περισσότερες χώρες του κόσμου.
Dagen H

thumb|300px|right|Η κεντρική λεωφόρος Kungsgatan της Στοκχόλμης, την «Ημέρα Η».
Η Dagen H (Ημέρα Η, που σήμερα αποκαλείται συνήθως Högertrafikomläggningen) «Αλλαγή σε κυκλοφορία στα δεξιά»), ήταν η 3η Σεπτεμβρίου του 1967, όταν στη Σουηδία η οδήγηση άλλαξε από τα αριστερά στα δεξιά. Το «Η» προέρχεται από τον σουηδικό όρο "Högertrafik", που σημαίνει «κυκλοφορία στα δεξιά».
Δημήτρης Θανόπουλος

Ο Δημήτρης Θανόπουλος (Στεμνίτσα Αρκαδίας, 2 Αυγούστου 1959) είναι Έλληνας πρώην αθλητής της ελληνορωμαϊκής πάλης και Ολυμπιονίκης.
Ραγαύ

Ο Ραγαύ (Ραγαῦ), είναι βιβλικό πρόσωπο που αναφέρεται στη Παλαιά Διαθήκη, στο βιβλίο Γένεσης (Γέν. 11:20-23), καθώς και στη Καινή Διαθήκη στο Ευαγγέλιο κατά Λουκά (κεφ:Γ΄:35).

Ήταν γιος του Φάλεκ και της Λόμνα, σύζυγος της Όρα, πατέρας του Σερούχ και κατ΄ επέκταση προ-προπάππος του Αβραάμ και της Σάρας. Γεννήθηκε και μεγάλωσε στη φημισμένη πόλη Ουρ, νότια της Βαγδάτης, στη Μεσοποταμία, που την κατοικούσαν τότε οι Χαλδαίοι.
Κατά το Μασοριτικό κείμενο που θεωρείται από τους θεολόγους ως πρώτη πηγή της Βίβλου, ο Ραγαύ ήταν 33 ετών όταν γεννήθηκε ο γιος του Σερούχ, από της γέννησης του οποίου φέρεται να έζησε άλλα 206 χρόνια, φθάνοντας έτσι σε ηλικία 239 ετών κατά τον θάνατό του. Κατά την μετάφραση των Εβδομήκοντα στους παραπάνω χρόνους προστίθενται 100 χρόνια και έτσι ο Ραγαύ εμφανίζεται να έζησε 339 χρόνια.

Άξιο προσοχής είναι ότι η ηλικία θανάτου εκ γήρατος από τους απογόνους του Νώε μειώνονται δραματικά σε σχέση με τους παλαιότερους πολυ-αιωνόβιους. Αυτό ερμηνεύεται στις αλλαγές που πρέπει να συνέβησαν στον τρόπο μέτρησης του έτους.

Η Ορθόδοξη Εκκλησία ανακήρυξε τον Ραγαύ Άγιο, τη μνήμη του οποίου εορτάζει την Κυριακή των Προπατόρων, πριν από τα Χριστούγεννα.
Οσκεμέν

Το Οσκεμέν (καζακικά: "Өскемен", πρώην ονομασία Ουστ-Καμενογκόρσκ) είναι η όγδοη μεγαλύτερη σε πληθυσμό πόλη του Καζακστάν μετά το Αλμάτι, την Αστανά, το Σιμκέντ, την Καραγκάντα, το Ακτομπέ, το Ταράζ και το Παβλοντάρ. Ο πληθυσμός του υπολογίζεται σε 309.534 κατοίκους (εκτίμηση 2011).
Μπάμπης Χολίδης

Ο Μπάμπης Χολίδης (1 Οκτωβρίου 1956 - 26 Ιουνίου 2019) ήταν Έλληνας αθλητής. Υπήρξε από του σημαντικότερους αθλητές της Ελληνορωμαϊκής πάλης στην κατηγορία των 57 κιλών.
Λίμνη Πηνειού

Η Λίμνη Πηνειού είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Πηνειό. Βρίσκεται στο νομό Ηλείας. Η έκτασή της είναι 19,895 τ.χλμ και είναι η μεγαλύτερη λίμνη της Πελοποννήσου.

Το φράγμα άρχισε να κατασκευάζεται τον Σεπτέμβριο του 1961 και ο έργο παραδόθηκε το 1968. Με τον εμπλουτισμό του φράγματος με νερό εγκαταλείφθηκε το χωριό Ξενιές, που βρισκόταν στον πυθμένα της υπό δημιουργίας λίμνης, αλλά και οι οικισμοί Παλαιοχώρα, Αγία Άννα και Σούλι.

Το εμβαδόν της λεκάνης του φράγματος είναι 723 χιλιόμετρα (;), και η χωρητικότητα της λίμνης είναι 366 εκατομμύρια κυβικά μέτρα.
Ροζέ Σκοτί

Ο Ροζέ Σκοτί ("Roger Scotti", Μασσαλία 29 Ιουλίου 1925 − 12 Δεκεμβρίου 2001) ήταν παλαιός Γάλλος ποδοσφαιριστής. Πέρασε το σύνολο της ποδοσφαιρικής του καριέρας στην Ολιμπίκ Μαρσέιγ, κατέχοντας με την ίδια ευκαιρία το ρεκόρ των περισσότερων συμμετοχών σε αγώνες με την φανέλα των "Φωκαιών" : 453 συμμετοχές σε όλες τις επίσημες διοργανώσεις.
Λίμνη Αώου

Η Λίμνη Αώου ή Λίμνη Πηγών Αώου είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Αώο. Βρίσκεται στον νομό Ιωαννίνων. Είναι χαρακτηρισμένη ως τοπίο ιδιαίτερου φυσικού κάλλους.
Λίμνη Θησαυρού

Η Λίμνη Θησαυρού είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Νέστο. Βρίσκεται στον νομό Δράμας. Ο υδροηλεκτρικός σταθμός του Θησαυρού αποτελείται από τρεις μονάδες συνολικής ισχύος 384 ΜWatt. Το μέγιστο βάθος της είναι 147 μέτρα, το μήκος της 32 χλμ. και το πλάτος της 320 - 2.700 μέτρα
Λίμνη Πλατανόβρυσης

Η Λίμνη Πλατανόβρυσης είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Νέστο. Βρίσκεται στον νομό Δράμας. Η έκτασή της είναι 3,25 τ.χλμ.
Λίμνη Ασωμάτων

Η Λίμνη Ασωμάτων είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Αλιάκμονα το 1985. Η έκτασή της είναι 2,6 τ.χλμ. Το φράγμα Ασωμάτων βρίσκεται 8 χιλιόμετρα νότια της Βέροιας.
Λίμνη Λάδωνα

Η Λίμνη Λάδωνα είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Λάδωνα. Βρίσκεται στον νομό Αρκαδίας και αποτελεί τμήμα της λεκάνης απορροής του Αλφειού, παραπόταμος του οποίου είναι ο Λάδωνας. Η έκτασή της είναι 3.048 τ.μ.
Λίμνη Μεταλλείου

Η Λίμνη Μεταλλείου είναι τεχνητή λίμνη που βρίσκεται στον νομό Κιλκίς. Έχει δημιουργηθεί έπειτα από κατασκευή φράγματος στον ποταμό Μέγα Ρέμα, παραπόταμο του Αξιού. Έχει μήκος 2 χλμ και μέγιστο βάθος 35 μέτρα. Βρίσκεται βορειοδυτικά της Πηγής μετά από 10 χιλιόμετρα δασικού δρόμου.
Λίμνη Λούρου

Η Λίμνη Λούρου είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Λούρο. Βρίσκεται στον νομό Πρέβεζας. Η υδροηλεκτρική μονάδα του Λούρου είναι από τις παλαιότερες της Ελλάδας.
Η μοίρα του αθώου

Η μοίρα του αθώου είναι ελληνική δραματική ταινία του 1965 σε παραγωγή Τζέιμς Πάρις και σε σκηνοθεσία Γρηγόρη Γρηγορίου.
Πικρό ψωμί

Το Πικρό ψωμί ελληνική δραματική ταινία του 1951, σε παραγωγή Παναγιώτη Δαδήρα και σε σκηνοθεσία - σενάριο Γρηγόρη Γρηγορίου.
Τα 201 καναρίνια

Τα 201 καναρίνια είναι ελληνική κινηματογραφική ταινία που προβλήθηκε στο 1964. Η παραγωγή έγινε από την Paris Film και η διανομή από την Καραγιάννης - Καρατζόπουλος. Στην ταινία πρωταγωνιστούν οι Χάρρυ Κλυνν, Έρρικα Μπρόγερ, Ματίνα Καρρά και Τέλης Ζώτος.
Αμφιβολίες

Οι Αμφιβολίες είναι μια Ελληνική αστυνομική ταινία 
παραγωγής του 1964 σε σενάριο και σκηνοθεσία του Γρηγόρη Γρηγορίου βασισμένη στο μυθιστόρημα του Γιάννη Μαρή ‘’Το κόκκινο βάζο’’.
Πρωταγωνιστούν: Νίκος Κούρκουλος, Βιβέτα Τσιούνη, Ντόρα Βολανάκη και ο Πάρις Αλεξάντερ.
Κλάους Άλοφς

Ο Κλάους Άλοφς, γεννημένος στις 5 Δεκεμβρίου 1956 στο Ντύσσελντορφ, είναι παλαίμαχος Γερμανός ποδοσφαιριστής. Είναι ο μεγαλύτερος αδερφός του επίσης πρώην ποδοσφαιριστή Τόμας Άλοφς.

Από το 1999 έως το 2012 εργάστηκε ως γενικός γραμματέας της γερμανικής Βέρντερ Βρέμης, ενώ σήμερα εργάζεται ως τεχνικός διευθυντής της ΦφΛ Βόλφσμπουργκ. Προηγουμένως είχε, για μικρό διάστημα, εργαστεί ως προπονητής της Ντύσσελντορφ.
Συχέμ

Η Συχέμ , ή Σικέμ, ή Σεκίμ, ήταν μια ιστορική και βιβλική πόλη στην αρχαία Παλαιστίνη στην ορεινή περιοχή της περιοχής του Εφραίμ, που αναφέρεται στην Παλαιά Διαθήκη.

Η πόλη αυτή βρισκόταν βόρεια της Βαιθήλ και της Σηλώ, δυτικά του Ιορδάνη ποταμού και νότια της Σαμάρειας, παρά το όρος Γαριζίν, η οποία και αναφέρεται σε εξιστορήσεις των πατριαρχών Αβραάμ και Ιακώβ, στην ανανέωση της διαθήκης του Ιησού του Ναυή με τον Γιαχβέ, καθώς και στην ιστορία του γιου του Γεδεών, του Αβιμελέχ, χαρακτηριζόμενη ως πρώτη πρωτεύουσα του Βορείου Βασιλείου του Ισραήλ. Στην πόλη αυτή ζούσαν οι Ευαίοι πολύ πριν την, με προτροπή του Γιαχβέ, εισβολή των Ισραηλιτών του Ιησού του Ναυή. Σήμερα η θέση της έχει ταυτιστεί με την πόλη Ναμπλούς.

Η Συχέμ αναφέρεται στα βιβλία Γένεση (12:6, 33:18, 34, 37:12 κέ), Ιησούς του Ναυή (κεφ.24), Κριτές (κεφ:9), Α' Βασιλέων (κεφ.:12).
Κιναίθων

Ο Κιναίθων ο Λακεδαιμόνιος ήταν πολυγραφότατος ποιητής του 8ου π.Χ. αιώνα από τη Σπάρτη. Έγραψε διάφορα γενεαλογικά έπη (όπως μας πληροφορεί ο Παυσανίας), επηρεασμένος κατά πάσα πιθανότητα από τον Ησίοδο. 

Αρχαίοι συγγραφείς απέδιδαν στον Κιναίθωνα τα επικά ποιήματα "Τηλεγόνεια", "Ηράκλεια", "Οιδιπόδεια" και "Μικρά Ιλιάς". Η "Τηλεγόνεια" εξιστορούσε τα ταξίδια και τις περιπέτειες του Οδυσσέα μετά την επιστροφή του στην Ιθάκη και τον κατά λάθος τελικά θάνατό του από τον γιό του Τηλέγονο (τον γιο που είχε κάνει με την Κίρκη)· η "Ηράκλεια" τα κατορθώματα του Ηρακλή και την Κάθοδο των Δωριέων· η "Οιδιπόδεια" τις περιπέτειες του Οιδίποδα· και η Μικρά Ιλιάς τα γεγονότα του Τρωικού Πολέμου από την αυτοκτονία του Αίαντα μέχρι την κατασκευή του Δούρειου Ίππου και την προσωρινή αναχώρηση των Αχαιών στην Τένεδο. 

Όλες οι αναφορές αρχαίων συγγραφέων για τον Κιναίθωνα και τα ελάχιστα διασωζόμενα αποσπάσματα των έργων του περιελήφθησαν από τον Γκότφριντ Κίνκελ (Gottfried Kinkel) στη συλλογή "Epicorum graecorum fragmenta (1877)".
Ιλχανάτο

<br>
Το Ιλχανάτο (σημαίνει "μικρό χανάτο") ήταν ένα αποσπώμενο χανάτο από τη Μογγολική Αυτοκρατορία, το οποίο κυβερνήθηκε από το μογγολικό Οίκο των Χουλεγκού. Ιδρύθηκε τον 13ο αιώνα με έδρα την Περσία καθώς και τις γειτονικές περιοχές, όπως το σημερινό Αζερμπαϊτζάν, και τα κεντρικά και ανατολικά τμήματα της σημερινής Τουρκίας. Οι απαρχές του εδράζονται στις εκστρατείες του Τζένγκις Χαν στην Αυτοκρατορία των Χωρεσμίων στα 1219-1224, ενώ ιδρυτής του χανάτου ήταν ο εγγονός του, ο χάνος Χουλεγκού. Στην πλήρη του έκταση, το κράτος επεκτεινόταν σε περιοχές που περιελάμβαναν το μεγαλύτερο τμήμα του σημερινού Ιράν, Ιράκ, Τουρκμενιστάν, Αρμενίας, Αζερμπαϊτζάν, Γεωργίας, Τουρκίας, δυτικού Αφγανιστάν και νοτιοδυτικού Πακιστάν. Το Ιλχανάτο αρχικώς αγκάλιασε πολλές θρησκείες, αλλά ήταν ιδιαιτέρως ευνοϊκό στο Βουδισμό και το Χριστιανισμό. Μεταγενέστεροι ιλχανίδες ηγέτες, ξεκινώντας από τον Γαζάν το 1295, ενστερνίστηκαν το Ισλάμ.


Κατηγορία:Πρώην κράτη της Ασίας
Κατηγορία:Ιστορία του Ιράν
Ιλχανατο
Αράμ

Ο Αράμ, ή "Ραμ" είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Αράμ φέρεται ως γιος του Εσρώμ, πατέρας του Αμιναδάβ και πρόγονος του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα.

Το όνομα Αράμ απαντάται σήμερα σε Χριστιανούς Άραβες, σε Μουσουλμάνους, καθώς και σε Ισραηλίτες κυρίως ως θηλυκό όνομα Ραμ.
Αμών

Ο Αμών (, ) είναι πρόσωπο της Παλαιάς Διαθήκης και της Εβραϊκής βίβλου και ένας απο τους φερόμενους βασιλείς του Ιούδα του 7ου αιώνα π.Χ. Ήταν γιος και διάδοχος του Μανασσή και προκάτοχος του Ιωσία. O Αμών είναι κυρίως γνωστός για τις ειδωλολατρικές του πρακτικές, που οδήγησαν σε μια επανάσταση εναντίον του και τελικά τη δολοφονία του, περί τα 641 π.Χ.
Ναασσών

Ο Ναασσών είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Ναασσών φέρεται ως γιος του Αμιναδάβ, πατέρας του Σαλμών και πρόγονος του Βασιλέως του Ισραήλ Δαυίδ. Επί εποχής του συνέβη το πέρασμα των Ισραηλιτών από την Ερυθρά Θάλασσα. 

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα
Σαλμών

Ο Σαλμών είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Σαλμών φέρεται ως γιος του Ναασσών, πατέρας του Βοόζ και πρόγονος του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα
Σαλαθιήλ

Ο Σαλαθιήλ είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Σαλαθιήλ φέρεται ως γιος του Ιεχονία, πατέρας του Ζοροβάβελ και απόγονος του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα
Αμιναδάβ

Ο Αμιναδάβ, ή "Αμμιναδάβ", είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη και σύμφωνα με τη Βίβλο γενέσεως Ιησού Χριστού, φέρεται ως γιος του Αράμ, πατέρας του Ναασσών και πρόγονος του Βασιλέως του Ισραήλ Δαυίδ. Την κόρη του Ελισάβετ νυμφεύτηκε ο Ααρών, γενόμενος έτσι πεθερός του.

Δεν θα έπρεπε να συγχέεται με τον Αμιναδάβ, υιό του βασιλέα των Ισραηλιτών Σαούλ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα
Ελιακείμ

Ο Ελιακείμ είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Ελιακείμ φέρεται ως γιος του Αβιούδ, πατέρας του Αζώρ και απόόγονος του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα
Αβιούδ

Ο Αβιούδ είναι βιβλικό πρόσωπο, που αναφέρεται στην Παλαιά Διαθήκη και στην Καινή Διαθήκη.

Σύμφωνα με τη Βίβλο γενέσεως Ιησού Χριστού ο Αβιούδ φέρεται ως γιος του Ζοροβάβελ, πατέρας του Ελιακείμ και 17ος (ορθότερα: 21ος) απόγονος του βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα
Ελιούδ

Ο Ελιούδ είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Ελιούδ φέρεται ως γιος του Αχείμ, πατέρας του Ελεάζαρ και απόγονος του Βασιλέως του Ισραήλ Δαυίδ.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα
Ελεάζαρ

Ο Ελεάζαρ είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Ελεάζαρ φέρεται ως απόγονος του Βασιλέως του Ισραήλ Δαυίδ, γιος του Αχείμ, πατέρας του Ματθάν και προ-πάππος του Ιωσήφ του μνήστορα.

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα
Νικόλαος Κουμανιώτης

Ο Νικόλαος Κουμανιώτης ήταν Έλληνας πολιτικός.

Καταγόμενος από το χωριό Κούμανι του νομού Αχαΐας, όπου από την γύρω περιοχή διατηρούσε την κύρια εκλογική του δύναμη κι εκλεγόταν βουλευτής της επαρχίας Πατρών υποστηρίζοντας τον Κωλλέτη. Είχε εκλεγεί βουλευτής στις εκλογές του 1879, στις εκλογές του 1881 με 4947 ψήφους, στις εκλογές του 1885 και στις εκλογές του 1887. Το 1906 διορίστηκε νομάρχης Αχαΐας.

Απεβίωσε το 1909.
Οι Μαχητές των Δρόμων 2

Οι Μαχητές των Δρόμων 2 (αγγλικά: "2 Fast 2 Furious") είναι ο τίτλος αμερικάνικης ταινίας, παραγωγής 2003. Την ταινία σκηνοθέτησε ο Τζον Σίνγκλτον. Πρωταγωνιστούν οι Πολ Γουόκερ, Ταϊρίζ Γκίμπσον, Εύα Μέντες. Αποτελεί τη συνέχεια των Μαχητών των Δρόμων.

Κυκλοφόρησε στους κινηματογράφους στις 18 Ιουλίου 2003. Είχε συνολικές εισπράξεις 236,5 εκατομμύρια δολάρια παγκοσμίως.
Οι Μαχητές των Δρόμων

Οι Μαχητές των Δρόμων (αγγλικά: "The Fast and the Furious") είναι ο τίτλος αμερικάνικης ταινίας αγώνων δρόμων και δράσης, παραγωγής 2001. Την ταινία σκηνοθέτησε ο Ρομπ Κοέν. Πρωταγωνιστούν οι Πολ Γουόκερ, Βιν Ντίζελ, Τζορντάνα Μπρούστερ και Μισέλ Ροντρίγκες. Η ταινία είναι η πρώτη της σειράς ταινιών "Οι Μαχητές των Δρόμων" και τη διανομή της ανέλαβε η Universal Pictures. 

Γυρίστηκε στο Λος Άντζελες και σε μέρη της νότιας Καλιφόρνιας. Κυκλοφόρησε στους κινηματογράφους στις 21 Σεπτεμβρίου 2001. Γνώρισε τεράστια εμπορική επιτυχία με προϋπολογισμό 38 εκατομμύρια δολάρια και συνολικές εισπράξεις 207 εκατομμύρια δολάρια παγκοσμίως. Οι αντιδράσεις των κριτικών ήταν κυρίως μικτές αλλά οι Ντίζελ και Γουόκερ εγκωμιάστηκαν για τους ρόλους τους. Στη συνέχεια κυκλοφόρησαν 7 ακόμα ταινίες μέχρι το 2017.
Οι Μαχητές των Δρόμων 4

Οι Μαχητές των Δρόμων 4 (αγγλικά: "Fast & Furious") είναι ο τίτλος αμερικάνικης ταινίας, παραγωγής 2009. Την ταινία σκηνοθέτησε ο Τζάστιν Λιν. Πρωταγωνιστούν οι Βιν Ντίζελ, Πολ Γουόκερ, Μισέλ Ροντρίγκεζ και Τζορντάνα Μπρούστερ.

Κυκλοφόρησε στους κινηματογράφους στις 2 Απριλίου 2009. Γνώρισε τεράστια εμπορική επιτυχία με συνολικές εισπράξεις 363 εκατομμύρια δολάρια παγκοσμίως. Είναι η τέταρτη ταινία της σειράς.
Υπό την Σκιάν της Λαιμητόμου

Το Υπό την Σκιάν της Λαιμητόμου (πρωτότυπος τίτλος A Tale of Two Cities) είναι αμερικανική ιστορική ταινία του 1935, σε σκηνοθεσία Τζακ Κόνγουεϊ, βασισμένη στο έργο του Κάρολου Ντίκενς "Ιστορία δυο πόλεων" το οποίο διασκεύασαν για τη μεγάλη οθόνη οι Γ. Π. Λίπσκομπ και Σ. Ν. Μπέρμαν. Πρωταγωνιστούν οι Ρόναλντ Κόλμαν, Ελίζαμπεθ Άλαν, Ντόναλντ Γουντς, Μπέιζιλ Ράθμποουν, Μπλανς Γιούρκα και Έντνα Μέι Όλιβερ. Η υπόθεση διαδραματίζεται στο Παρίσι κατά τη διάρκεια της Γαλλικής Επανάστασης και εξιστορεί τη ζωή δυο ανδρών που φέρουν εκπληκτική ομοιότητα και που ερωτεύονται την ίδια γυναίκα.
Τζακ ο Κυνηγός Γιγάντων

Τζακ ο Κυνηγός Γιγάντων (αγγλικά: "Jack the Giant Slayer") είναι αμερικανική περιπέτεια φαντασίας παραγωγής 2013. Τη σκηνοθεσία ανέλαβε ο Μπράιαν Σίνγκερ και το σενάριο έγραψαν οι Ντάρεν Λέμκι, Κρίστοφερ Μακουάρι και Νταν Στάντνεϊ. Η ταινία είναι βασισμένη στα παραμύθια "Jack the Giant Killer" και "Jack and the Beanstalk" και αφηγείται την ιστορία ενός νεαρού αγρότη, του Τζακ, ο οποίος πρέπει να σώσει μια πριγκίπισσα από μια φυλή γιγάντων αφού πρώτα ανοίξει κατά λάθος μια πύλη που οδηγεί στον κόσμο τους. Πρωταγωνιστούν οι Νίκολας Χουλτ, Έλεανορ Τόμλινσον, Στάνλεϊ Τούτσι, Ίαν ΜακΣέιν, Μπιλ Νάι και Γιούαν ΜακΓκρέγκορ.

Η ανάπτυξη της ταινίας ξεκίνησε τον Ιανουάριο του 2009 με τον αρχικό τίτλο "Jack the Giant Killer" με τον Ντι Τζέι Καρούζο ως σκηνοθέτη. Τον Αύγουστο του ίδιου έτους αντικαταστάθηκε από τον Σίνγκερ, ο οποίος προσέλαβε τον Μακουάρι να γράψει εκ νέου το σενάριο. Το βασικό καστ υπέγραψε μεταξύ του Φεβρουαρίου και του Μαρτίου του 2011 και τα γυρίσματα ξεκίνησαν τον Απρίλιο του 2011 στην Αγγλία. Η κυκλοφορία της ταινίας αναβλήθηκε αρκετές φορές για να δοθεί περισσότερος χρόνος στη βελτίωση των ειδικών εφέ καθώς και στη διαφημιστική καμπάνια.

Η ταινία κυκλοφόρησε στους κινηματογράφους την 1η Μαρτίου 2013 και σε μορφή 3D.
Στηβ Μορς

Ο Στηβ Μορς ("Steven J. "Steve" Morse", 28 Ιουλίου 1954) είναι Αμερικανός κιθαρίστας, γνωστός ως ιδρυτής του ροκ συγκροτήματος Dixie Dregs, αλλά και ως ο μακροβιότερος κιθαρίστας των Deep Purple.
Ηλίας Κυριακόπουλος

Ο Ηλίας Κυριακόπουλος, (8 Νοεμβρίου 1903 – 1976) ήταν Έλληνας πανεπιστημιακός, νομικός, συγγραφέας και πολιτικός.

Γεννήθηκε στην Πάτρα και σπούδασε νομικά στη Χαϊδελβέργη και στο Μόναχο. Επιστρέφοντας στην Ελλάδα έγινε υφηγητής της Ανωτάτης Εμπορικής Αθήνας και έπειτα υφηγητής συνταγματικού δικαίου στη Νομική Σχολή Αθηνών, έκτακτος καθηγητής στο Αριστοτέλειο Πανεπιστήμιο Θεσσαλονίκης και καθηγητής βιομηχανικού δικαίου στη Λέσβο.

Το 1929 διορίσθηκε νομάρχης Λέσβου και το 1968 διορίσθηκε υπουργός Δικαιοσύνης στην κυβέρνηση του Γεωργίου Παπαδόπουλου, συγκεκριμένα από τις 24 Ιουλίου του 1968 έως τις 8 Οκτωβρίου του 1973

Έγραψε πολλά έργα και μετάφρασε άλλα από τη γερμανική γλώσσα.

Πέθανε στη Θεσσαλονίκη το 1976. Με τη διαθήκη του άφησε 4.000 τόμους βιβλίων στη Δημοτική Βιβλιοθήκη Πάτρας και στη βιβλιοθήκη του δικηγορικού συλλόγου.
Παναγιώτης Θεοφίλου

Ο Παναγιώτης Θεοφίλου ήταν Έλληνας δικηγόρος και πολιτικός από την Αχαία.

Ήταν γιος του Θεόφιλου Γιαννόπουλου από τα Νεζερά, που άλλαξε το επώνυμό του και κράτησε το όνομα του πατέρα του εις την γενική πτώση για επώνυμο. Είχε εκλεγεί πληρεξούσιος Πατρών στην Β΄ Εθνική Συνέλευση που έλαβε χώρα στην Αθήνα το 1862, ενώ διατέλεσε πολλάκις δημοτικός σύμβουλος. Είχε σπουδάσει νομικά και άσκησε το επάγγελμα του δικηγόρου στην πόλη της Πάτρας.
Ιωσαφάτ

Ο Ιωσαφάτ είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.
WhoCares

Οι WhoCares είναι μουσικό συγκρότημα που σχηματίστηκε από τον Ίαν Γκίλαν (Deep Purple) και τον Τόνι Αϊόμι (Black Sabbath) το 2011, με τη συμμετοχή και άλλων διάσημων μουσικών, με σκοπό την οικονομική ενίσχυση, για να χτιστεί ένα σχολείο στο Γκιούμρι της Αρμενίας, το οποίο είχε γκρεμιστεί από σεισμική δόνηση, στις 7 Δεκεμβρίου του 1988. Στο συγκεκριμένο πρότζεκτ συμμετείχαν ο Τζον Λορντ (Deep Purple), ο Τζέισον Νιούστεντ (Metallica), ο Νίκο Μακ Μπρέιν (Iron Maiden) και ο Μίκο Λίντστρομ (HIM).

Στις 6 Μαΐου 2011 κυκλοφόρησε το πρώτο σινγκλ του συγκροτήματος, μέσω της δισκογραφικής εταιρείας Edel, με τον τίτλο "Out of my Mind", ενώ στις 13 Ιουλίου του 2012, κυκλοφόρησε το άλμπουμ του γκρουπ, με την ονομασία "Ian Gillan & Tony Iommi: WhoCares" με δύο νέα κομμάτια, το τραγούδι του σινγκλ και το "Holy Water", ενώ τα υπόλοιπα τραγούδια του δίσκου προέρχονται από παλαιότερες ηχογραφήσεις, στις οποίες συμμετείχαν είτε ο Ίαν Γκίλαν είτε ο Τόνι Αϊόμι.
Saxon

Οι Saxon είναι βρετανικό heavy metal συγκρότημα, το οποίο δημιουργήθηκε το 1976 και κυκλοφόρησε το πρώτο του άλμπουμ τρία χρόνια αργότερα. Οι Saxon γνώρισαν μεγάλη επιτυχία στο πρώτο μισό της δεκαετίας του '80, όταν έξι δίσκοι και τέσσερα σινγκλ του συγκροτήματος ανέβηκαν στο βρετανικό Top-20, ενώ έγιναν διάσημοι ως ένα από τα καλύτερα συγκροτήματα, ως προς τις ζωντανές τους εμφανίσεις.
Αυστριακό Λαϊκό Κόμμα

Το Αυστριακό Λαϊκό Κόμμα (γερμ. "Österreichische Volkspartei", ÖVP) είναι ένα χριστιανοδημοκρατικό και συντηρητικό κόμμα της Αυστρίας. Το κόμμα διαδέχτηκε το Χριστιανικό Κοινωνικό Κόμμα των τελών του 19ου αιώνα και των αρχών του 20ου αιώνα, ενώ είναι παρόμοιο με την Χριστιανοδημοκρατική Ένωση της Γερμανίας σχετικά με την ιδεολογία του. Το κόμμα ιδρύθηκε αμέσως μετά την επανίδρυση της Ομοσπονδιακής Δημοκρατίας της Αυστρίας το 1945 και από τότε είναι ένα από τα δύο μεγάλα κόμματα της χώρας μαζί με το Σοσιαλδημοκρατικό Κόμμα της Αυστρίας. Το κόμμα είναι το μικρότερο στον κυβερνητικό συνασπισμό στον οποίο μετέχει και το Σοσιαλδημοκρατικό Κόμμα, ενώ ο αρχηγός του κόμματος Μίxαελ Σπίντελεγκερ είναι ο αναπληρωτής καγκελάριος της Αυστρίας.
Warner Records

Η Warner Records είναι δισκογραφική εταιρεία στις Ηνωμένες Πολιτείες. Αποτελεί θεμέλιο της σημερινής Warner Music Group και τώρα λειτουργεί ως θυγατρική αυτής της εταιρείας. Η Records ιδρύθηκε στις 19 Μαρτίου 1958 ως το τμήμα ηχογράφησης ήχου του στούντιο Warner Bros.. Η σειρά των εταιρειών που έλεγχαν τη Warner Bros και τις θυγατρικές εταιρείες εξελίχθηκε μέσα από μια σειρά εταιρικών συγχωνεύσεων και εξαγορών από τις αρχές του 1960 έως τις αρχές του 2000. Κατά την διάρκεια αυτής της περιόδου, η Warner Bros. Records από έναν μικρό ρόλο που είχε αναπτύχθηκε και έγινε μία από τις μεγαλύτερες δισκογραφικές εταιρείες παγκοσμίως.

Το 2003, τα μουσικά περιουσιακά στοιχεία πωλήθηκαν από την Time Warner, την τότε ιδιοκτήτρια της εταιρείας, και αγοράστηκαν από μια ιδιωτική ομάδα μετόχων. Η εταιρεία διαπραγματευόταν ως Warner Music Groups (WMG) πριν αγοραστεί από την Access Industries το 2011. Η WMG είναι η μικρότερη από τις τρεις μεγάλους διεθνείς μουσικούς ομίλους, και η πιο πρόσφατα εισηγμένη μουσική εταιρία από τις μεγάλες. Διευθύνων σύμβουλος της εταιρείας είναι ο Cameron Strang.
Ροβοάμ

Ο Ροβοάμ είναι βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη.

Σύμφωνα με τη Βίβλο γενέσεως Ιησού Χριστού ο Ροβοάμ φέρεται ως γιος - διάδοχος του Βασιλέως Σολομώντα, πατέρας του Αβιά και απόγονος του Βασιλέως του Ισραήλ Δαυίδ. Επί βασιλείας του Ροβοάμ διασπάστηκε το Βασίλειο του Σολομώντα σε βόρειο και νότιο μετά την ανταρσία του Ιεροβοάμ Α΄. 
Ο Ροβοάμ αναφέρεται στο βιβλίο Α' Βασιλέων (κεφ.11:43 - 14:31) και Β΄ Χρονικών (9:31 - 12:16)

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα
Ουλεστράτεν

To Ουλεστράτεν (Ολλανδικά: Ulestraten, Λιμβουργιανά: Ulesjtraote) είναι ένα χωριό στην Ολλανδική επαρχία του Λιμβούργου. Βρίσκεται στην κοινότητα του Μέερσεν. Περιτριγυρίζεται από δάσος.

Το Ουλεστράτεν ήταν ξεχωριστή κοινότητα μέχρι το 1982, οπότε συγχωνεύτηκε με το Μέερσεν.
Ανδρέας Μάρκου

Ο Ανδρέας Μάρκου, (Πάτρα 1881 - Αθήνα 15 Ιανουαρίου 1946), ήταν Έλληνας νομικός και πολιτικός από την Αχαΐα.

Ήταν γιος του Δημήτριου Μάρκου, δικηγόρου και βουλευτή με καταγωγή από την Επαρχία Καλαβρύτων καθώς και αδελφός του Ιωάννη Μάρκου, προέδρου του δικηγορικού συλλόγου Πατρών. Κατά την Γερμανική κατοχή είχε φυλακιστεί από τον Γερμανικό κατοχικό στρατό.

Είχε εκλεγεί πολλές φορές βουλευτής Πατρών το 1923 και το 1928 με το Προοδευτικό Κόμμα, Αχαιοήλιδος το 1926 με το Κόμμα των Εθνικών Φιλελευθέρων, Αχαΐας το 1932 με το Προοδευτικό Κόμμα, και Αχαΐας με το Κόμμα Φιλελευθέρων το 1936
Ήταν υπουργός Δικαιοσύνης στην κυβέρνηση Ε. Βενιζέλου το 1933, από 16 Ιανουαρίου 1933 έως 6 Μαρτίου 1933.

Πέθανε στην Αθήνα τον Ιανουάριο του 1946 και τάφηκε στην Πάτρα.
Η Γυναίκα της Χρονιάς

Η ταινία Η Γυναίκα της Χρονιάς (αγγλ. Woman of the Year) είναι αισθηματική κωμωδία παραγωγής 1942 σε σκηνοθεσία Τζορτζ Στίβενς. Πρωταγωνιστές της ταινίας είναι ο Σπένσερ Τρέισι και η Κάθριν Χέπμπορν και πλαισιώνονται από τους Φέι Μπέιντερ, Ρέτζιναλντ Όουεν, Μάινορ Γουότσον και Γουίλιαμ Μπέντιξ. Η παραγωγή της ταινίας έγινε από τον Τζόζεφ Λ. Μάνκιεβιτς, ενώ το σενάριο έγραψαν οι Μάικλ Κέινιν και Ρινγκ Λάρντνερ Τζ., με προσθήκες από τον Τζον Λι Μαχίν. Η ταινία προτάθηκε για δυο βραβεία Όσκαρ κερδίζοντας Όσκαρ Πρωτότυπου Σεναρίου. 

Το 2010 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Μίλος Ζέμαν

Ο Μίλος Ζέμαν (τσέχικα : "Miloš Zeman", 28 Σεπτεμβρίου 1944-) είναι Τσέχος πολιτικός που υπηρετεί ως ο τρίτος και τωρινός Πρόεδρος της Δημοκρατίας της Τσεχίας από τις 8 Μαρτίου 2013. Διετέλεσε προηγουμένως πρωθυπουργός της χώρας από το 1998 έως το 2002. Ως επικεφαλής του Τσεχικού Σοσιαλδημοκρατικού Κόμματος κατά την δεκαετία του '90, μετέτρεψε το κόμμα του σε μια από τις σημαντικότερες πολιτικές δυνάμεις της Τσεχίας. Ο Ζέμαν διετέλεσε Πρόεδρος της Βουλής των Αντιπροσώπων από το 1996 μέχρι την στιγμή που έγινε πρωθυπουργός δυο χρόνια αργότερα, το 1998.

Τον Ιανουάριο του 2013, ο Ζέμαν εξελέγη Πρόεδρος της Τσέχικης Δημοκρατίας. Είναι ο πρώτος πρόεδρος στην τσέχικη πολιτική ιστορία που εξελέγη άμεσα από τον λαό. Αμφότεροι οι προκάτοχοί του, Βάτσλαφ Χάβελ και Βάτσλαφ Κλάους, εξελέγησαν από το Κοινοβούλιο της Τσεχίας. Το 2018 εξελέγη για δεύτερη φορά.
Άγιος Αττάλα

Ο Άγιος Αττάλα (γεννημένος τον 6ο αιώνα στην Βουργουνδία και αποθανών το 627 στο Μπόμπιο) ήταν μαθητής του Αγίου Κολομβανού (San Colombano) και διάδοχός του ως ηγούμενος στην Μονή του Μπόμπιο. Είναι άγιος της Αγγλικανικής Εκκλησίας. Η μνήμη του τιμάται στις 10 Μαρτίου.
Παναγιώτης Νεζερίτης

Ο Παναγιώτης Νεζερίτης ήταν Έλληνας πολιτικός από την Αχαία.

Καταγόταν από την οικογένεια "Γιαννόπουλου" των Νεζερών και προγονός του ήταν ο αγωνιστής και ευεργέτης της Επανάστασης του 1821, καθώς και προύχοντας της περιοχής, Παναγιώτης Γιαννόπουλος, ο οποίος αποκαλούνταν "Νεζερίτης" λόγω της καταγωγής του κι αυτό έμεινε στην οικογένεια σαν επώνυμο. 

Υπήρξε βουλευτής Πατρών που εξελέγη στις εκλογές του 1875. 

Απεβίωσε το 1877 όντας εν ενεργεία βουλευτής.
Ελιμέλεχ

Ο Ελιμέλεχ, ("Ἐλιμέλεχ"), είναι Βιβλικό πρόσωπο. Αναφέρεται ως πεθερός στην αφήγηση της ζωής της Ρουθ στο ομώνυμο βιβλίο της Παλαιάς Διαθήκης.

Ο Ελιμέλεχ ήταν ο σύζυγος της Ναομί (ή Νωεμίν ή Νεωμίν) με την οποία είχε αποκτήσει δύο γιους τον Μααλών και τον Χελαιών. Αρχικά διέμενε στη Βηθλεέμ και αργότερα μετέβη με την οικογένειά του στη γη Μωάβ, 80 χλμ στην νοτιο-ανατολική άκρη της Νεκρής Θάλασσας. Εκεί οι γιοι του Μααλών και Χελαιών νυμφεύτηκαν τις Μωαβίτισσες Ρουθ και Ορφά αντίστοιχα. Μετά το θάνατό του και τον θάνατο των γιων του η χήρα Ναομί επέστρεψε στη Βηθλεέμ με τη νύμφη της Ρουθ, ενώ η Ορφά γεμάτη θλίψη επέστρεψε στον οίκο της ελπίζοντας σε κάποιο δεύτερο γάμο.
Αργότερα, με προτροπή της Ναομί, όταν ένας πλησιέστερος συγγενής αρνήθηκε να παντρευτεί την Ρουθ μέσω ανδραδελφικού γάμου, ένας άλλος συγγενής, ο Βοόζ, ανέλαβε αυτή την ευθύνη.

Με αυτό τον τρόπο η Ρουθ έγινε μητέρα του γιου του Βοόζ Ωβήδ και πρόγονος (προμάμμη) του Βασιλιά Δαβίδ καθώς επίσης και του Ιησού Χριστού, μέσω του νομικού πατέρα του Ιωσήφ.